**การประชุมสวนสุนันทาวิชาการระดับชาติ ครั้งที่ ๒**

**เรื่อง “ตำรับอาหารไทยสู่ครัวโลก : อาหารเพื่อการพัฒนาท้องถิ่นที่ยั่งยืน”   
มหาวิทยาลัยราชภัฏสวนสุนันทา**

การประชุมสวนสุนันทาวิชาการระดับชาติ ครั้งที่ ๒ เรื่อง “ตำรับอาหารไทยสู่ครัวโลก: อาหารเพื่อการพัฒนาท้องถิ่นที่ยั่งยืน” มหาวิทยาลัยราชภัฏสวนสุนันทา ยินดีรับบทความวิชาการ ทางด้านตำรับอาหารไทยสู่ครัวโลก ด้านเศรษฐกิจพอเพียงและการพัฒนาท้องถิ่นที่ยั่งยืน ด้านศิลปะในงานอาหาร ด้านวิทยาศาสตร์เทคโนโลยี ด้านการศึกษา ศิลปวัฒนธรรม เพื่อพัฒนาท้องถิ่น และสาขาอื่นๆ

โดยผลงาน วิจัย/วิชาการที่ส่งมาเพื่อร่วมนำเสนอในการประชุมครั้งนี้ จะต้องไม่เป็นผลงาน วิจัย/วิชาการที่เคยได้รับการ เผยแพร่ก่อน หรือไม่อยู่ในระหว่างการพิจารณาตีพิมพ์หรือนำเสนอที่หน่วยงานอื่น ผลงาน วิจัย/วิชาการทุกเรื่องที่ได้รับการพิจารณาให้นำเสนอในการประชุมครั้งนี้จะผ่านการพิจารณาจากผู้ทรงคุณวุฒิอย่างน้อย 2 ท่านต่อหนึ่งผลงาน วิจัย/วิชาการ และมีข้อเสนอแนะในการส่งบทความดังนี้

**การเตรียมต้นฉบับบทความ**

ชื่อเรื่อง ควรสั้นกะทัดรัดได้ใจความครอบคลุม ตรงกับวัตถุประสงค์และเนื้อเรื่อง

(ชื่อเรื่องต้องมีทั้งภาษาไทยและภาษาอังกฤษ)

ชื่อผู้เขียน พิมพ์ชื่อโดยไม่ใช้คำย่อ มีสังกัดหรือสถานที่ทำงานต่อท้าย

บทคัดย่อ เป็นร้อยแก้ว เขียนเฉพาะเนื้อหาที่สำคัญ ให้ครอบคลุมวัตถุประสงค์ วิธีการ ผลและวิจารณ์หรือข้อเสนอแนะ (อย่างย่อ) และต้องมีทั้งภาษาไทยและภาษาอังกฤษ (ความยาวไม่เกิน 300 คำ)

คำสำคัญ (Keyword) ควรเลือกคำสำคัญที่เกี่ยวข้องกับบทความ ประมาณ 3-5 คำ ใช้ตัวอักษรภาษาไทยและภาษาอังกฤษ

  บทความที่เป็นภาษาอังกฤษมีเฉพาะคำสำคัญภาษาอังกฤษ

บทนำ อธิบายถึงความเป็นมา ความสำคัญของปัญหาที่ทำการศึกษา วิจัย ค้นคว้า ของผู้อื่นที่เกี่ยวข้อง วัตถุประสงค์ สมมติฐานและขอบเขตของการวิจัย

เนื้อเรื่อง กรณีบทความที่เป็นภาษาไทยควรใช้ภาษาไทยให้มากที่สุด ใช้ภาษาที่เข้าใจง่าย กะทัดรัดและชัดเจน

การใช้คำย่อต้องมีคำสมบูรณ์ไว้ในครั้งแรกก่อน

วิธีการศึกษาหรือการวิจัย อธิบายขั้นตอนการวิจัย โดยกล่าวถึงแหล่งข้อมูล วิธีการรวบรวมข้อมูล วิธีการใช้เครื่องมือในการศึกษาหรือการวิจัย และวิธีการวิเคราะห์ข้อมูล โดยใช้ภาษาที่เข้าใจง่าย

ผลการดำเนินงาน อธิบายถึงสิ่งที่ได้จากการศึกษาหรือวิจัย โดยเสนอหลักฐานข้อมูลอย่างเป็นระเบียบและเข้าใจง่าย

วิจารณ์ ควรอธิบายถึงผลที่ได้รับจากการศึกษาหรือการวิจัย ว่าเป็นไปตามสมมติฐานหรือไม่ ควรอ้างถึงทฤษฎี หรือผลการศึกษาของผู้อื่นที่เกี่ยวข้องประกอบ

สรุปผล ไม่ควรซ้ำซ้อนกับการแสดงผล แต่เป็นการสรุปประเด็น และสาระสำคัญของการวิจัย ให้สอดคล้องกับวัตถุประสงค์

ข้อเสนอแนะ อธิบายถึงการนำผลที่ได้จากการศึกษาไปใช้ประโยชน์ หรือข้อเสนอแนะปัญหาที่พบในการศึกษา   
เพื่อนำไปใช้ในการศึกษาครั้งต่อไป

เอกสารอ้างอิง ให้เขียนเอกสารอ้างอิง แบบ APA ตามรูปแบบที่กำหนด

**การเขียนเอกสารอ้างอิง**

**การอ้างอิง ให้ใช้รูปแบบของ American Psychological Association (APA)**

การอ้างอิงในบทความกรณีที่ผู้เขียนต้องการระบุแหล่งที่มาของข้อมูลในเนื้อเรื่องให้ใช้วิธีการอ้างอิงในส่วนเนื้อเรื่องแบบนาม-ปี (author-date in-text citation)

การอ้างอิงท้ายบทความ เป็นการรวบรวมรายการเอกสารทั้งหมดที่ผู้เขียนบทความได้ใช้อ้างอิงในการเขียนบทความ   
และจัดเรียงรายการตามลำดับอักษรชื่อผู้แต่ง ตังอย่าง เช่น

ชื่อผู้แต่ง. (ปีที่พิมพ์). **ชื่อหนังสือ.** (พิมพ์ครั้งที่). เมืองที่พิมพ์: สำนักพิมพ์หรือโรงพิมพ์.

ชื่อผู้แต่ง. (ปีที่พิมพ์). ชื่อบทความ. ใน ชื่อบรรณาธิการ, **ชื่อหนังสือ.** (เลขหน้าบทความ). เมืองที่พิมพ์: สำนักพิมพ์หรือโรงพิมพ์.

ชื่อผู้แต่ง. (ปีที่พิมพ์). ชื่อบทความ. **ชื่อวารสาร**, ปีที่พิมพ์ (ฉบับที่), เลขหน้าบทความ.

ชื่อผู้เขียนวิทยานิพนธ์. (ปีที่วิจัยสำเร็จ). **ชื่อวิทยานิพนธ์.** วิทยานิพนธ์ปริญญา(ระดับ) ชื่อสาขาวิชา สังกัดของสาขาวิชา มหาวิทยาลัย.

ชื่อผู้แต่ง. (ปีที่เผยแพร่). **ชื่อเรื่อง.** ค้นเมื่อ [วัน เดือน ปี] จาก แหล่งสารสนเทศ.[หรือ URL]

**การส่งต้นฉบับ**

1. ให้พิมพ์บทความลงบนกระดาษ A4 โดยใช้รูปแบบอักษร TH SarabunPSK โดยใช้ template ตามที่กำหนด

1.1 ชื่อเรื่อง ใช้รูปแบบอักษรขนาด 18

1.2 ชื่อผู้ผู้วิจัย ใช้รูปแบบอักษรขนาด 16

1.2 หัวข้อหลัก ใช้รูปแบบอักษรขนาด 14

1.3 เนื้อเรื่อง ใช้รูปแบบอักษรขนาด 14

โดยมีเนื้อหาบทความไม่เกิน 10 หน้า

2. ภาพประกอบ ควรแนบไฟล์ภาพต้นฉบับพร้อมเขียนคำอธิบายภาพ และควรเขียนหมายเลขกำกับภาพ เพื่อความถูกต้องและง่ายต่อการจัดเรียงข้อมูล

3. ส่งบทความผ่านระบบ www.rdi.ssru.ac. th/conference 2015 เท่านั้น

4. หากต้องการรายละเอียดเพิ่มเติม กรุณาติดต่อ สถาบันวิจัยและพัฒนา มหาวิทยาลัยราชภัฏสวนสุนันทา

เลขที่ 1 ถนนอู่ทองนอก แขวงวชิระ เขตดุสิต กรุงเทพมหานคร 10300 โทรศัพท์ 080-572-2715

email : ird\_ssru@ssru.ac.th